Veľká a Malá dolnosokolská jaskyňa

Veľká dolnosokolská jaskyňa (pred 26. januárom 2009 Veľká jaskyňa v Dolnom SokoleŠtandardizované názvy prírodných pamiatok na ÚGKK SR (.pdf)) je verejnosti voľne prístupná jaskyňa a zároveň prírodná pamiatka v pohorí Považský Inovec. Nachádza sa v podcelku Krahulčie vrchy v útvare Sokolie skaly v nadmorskej výške , približne  západne od vrcholu Marháta (). Nachádza sa v katastrálnom území obce Hubina, okres Piešťany v Trnavskom kraji.

Vytvorili ju presakujúce pukliny v celistvých svetlosivých strednotriasových vápencoch. Jej priestory boli rozšírené aj mrazovým zvetrávaním, najmä v chladných obdobiach kvartéru. Dĺžka podzemnej chodby je 15 metrov. Jaskyňa je významná archeologickými nálezmi z neolitu.

Malá dolnosokolská jaskyňa (pred 26. januárom 2009 Malá jaskyňa v Dolnom Sokole) je verejnosti voľne prístupná jaskyňa a zároveň prírodná pamiatka. Nachádza sa v blízkosti Veľkej jaskyne v nadmorskej výške  a vznikla podobnými koróznymi a mrazovými procesmi. Jej dĺžka je 10 metrov.

 Referencie 

 Externé odkazy 

 Chránené územia, Štátna ochrana prírody Slovenskej republiky

Kategória:Archeologické lokality na Slovensku
Kategória:Jaskyne na Slovensku
Kategória:Považský Inovec
Kategória:Prírodné pamiatky v Trnavskom kraji
Kategória:Chránené územia v okrese Piešťany
Kategória:Turistická značkovaná trasa číslo 5131
Kategória:Hubina